EkBass/fiwiki-20250220-pages-articles huggingface dataset:
Itapúa

Itapúa on Paraguayn departementti. Sen pinta-ala on 16 525 neliökilometriä. Vuonna 2010 asukkaita oli 535 500\. Departementin pääkaupunki on Encarnación. Paranájoen varrella sijaitseva departementti kuuluu Paraguayn vauraisiin ja tiheimmin asuttuihin osiin. Väestö keskittyy pääkaupungin lähelle, missä on Argentiinan puolelle Posadasiin vievä silta. == Lähteet == == Aiheesta muualla == Luokka:Paraguayn departementit
Suárez

Suárez tai Suarez on espanjankielinen sukunimi, joka on muun muassa seuraavilla henkilöillä: * Adolfo Suárez (1932–2014), espanjalainen poliitikko, Espanjan pääministeri 1976–1981 * Alberto Suárez Inda (s. 1939), meksikolainen katolinen arkkipiispa * Carla Suárez Navarro (s. 1988), espanjalainen tennispelaaja * Carlos Suárez Cázares (s. 1946), meksikolainen katolinen piispa * Claudio Suárez (s. 1968), meksikolainen jalkapalloilija * Denis Suárez (s. 1994), espanjalainen jalkapalloilija * Edmundo Suárez (1916–1978), espanjalainen jalkapalloilija ja valmentaja * Fernando Suárez Figueroa (1533–1608), espanjalainen katolinen piispa * Francis Suárez (s. 1987), espanjalainen jalkapalloilija * Francisco Suárez (1548–1617), espanjalainen teologi ja filosofi * Francisco Román Alarcón Suárez, Isco (s. 1992), espanjalainen jalkapalloilija * Freddy Jesús Fuenmayor Suárez (s. 1949), venezuelalainen katolinen piispa * Hugo Banzer Suárez (1926–2002), Bolivian presidentti 1971–1977 ja 1997–2001 * Inés Suárez (k. 1580), Chilessä vaikuttanut espanjalainen naiskonkistadori * Jeffrén Suárez Bermúdez (s. 1988), espanjalainen jalkapalloilija * José Antonio Suárez (s. 1990), espanjalainen ralliautoilija * Juan Horacio Suárez (s. 1938), argentiinalainen katolinen piispa * Leonel Suárez (s. 1987), kuubalainen kymmenottelija jalkapalloilija * Luis Alberto Suárez (s. 1987), uruguaylainen jalkapalloilija * Luis Fernando Suárez (s. 1959), ecuadorilainen jalkapalloilija ja jalkapallovalmentaja * Luis Javier Suárez (s. 1997), kolumbialainen jalkapalloilija * Luis Suárez Fernández (s. 1924), espanjalainen historioitsija * Luis Suárez Miramontes (s. 1935), espanjalainen jalkapalloilija ja jalkapallovalmentaja * Mario Suárez (s. 1987), espanjalainen jalkapalloilija * Michelle Suárez Bértora (1984–2022), uruguaylainen poliitikko, juristi ja aktivisti * Miguel Ángel González Suárez (1947–2024), espanjalainen jalkapallomaalivahti * Osvaldo Suárez (1934–2018), argentiinalainen kestävyys- ja keskimatkojen juoksija * Paola Suárez (s. 1976), argentiinalainen tennispelaaja * Pedro Arico Suárez (1908–1979), argentiinalainen jalkapalloilija, * Rubén Suárez (s. 1979), espanjalainen jalkapalloilija * Tatiana Suarez (s. 1990), yhdysvaltalainen painija ja vapaaottelija.
Misiones (departementti)

Misiones on Paraguayn departementti. Sen pinta-ala on 9 556 neliökilometriä. Vuonna 2010 asukkaita oli 117 000\. Departementin pääkaupunki on San Juan Bautista. Departementti on saanut nimensä vanhoista jesuiittojen lähetysasemista. == Lähteet == == Aiheesta muualla == Luokka:Paraguayn departementit
Ñeembucú

Ñeembucú on Paraguayn departementti. Sen pinta-ala on 12 147 neliökilometriä. Vuonna 2010 asukkaita oli 83 800\. Departementin pääkaupunki on Pilar. Departementti sijaitsee maan eteläosassa, lähellä paikkaa jossa Paraguay- ja Paranájoet yhtyvät. Se on ollut pitkään eristyksissä muusta maasta, mutta nykyisin maantieyhteydet ovat kehittyneet. Alueen talous perustuu hevosten ja lampaiden kasvatukseen. ==Piirikunnat== Departementti jakaantuu 16 piirikuntaan: # Alberdi # Cerrito # Desmochados # General José Eduvigis Díaz # Guazú Cuá # Humaitá # Isla Umbú # Laureles # Mayor José J. Martinez # Paso de Patria # Pilar # San Juan Bautista del Ñeembucú # Tacuaras # Villa Franca # Villa Oliva # Villalbín 400px|right == Lähteet == Luokka:Paraguayn departementit
Paraguarí (departementti)

Paraguarí on Paraguayn departementti. Sen pinta-ala on 8 705 neliökilometriä. Vuonna 2010 asukkaita oli 239 600\. Departementin pääkaupunki on myös nimeltään Paraguarí. Departementti tunnetaan jylhästä luonnostaan, sen vuoristoa halkovat monet joet ja vuoristopurot. Siellä tuotetaan sokeriruokoa, hevosia, sianlihaa ja lampaita sekä puuvillaa ja soijapapuja. == Lähteet == == Aiheesta muualla == Luokka:Paraguayn departementit
Kolmion kulmanpuolittajien leikkauspiste

Kolmion kulmanpuolittajien leikkauspiste on geometriassa kolmion sisäpiste, joka syntyy, kun kolmion jokaisen kärjen kulmanpuolittaja leikkaa toisensa. Leikkauspiste on eräs kolmion merkillisestä pisteistä, ja se on luetteloitu Kimberlingin pisteiden luetteloon tunnuksella \scriptstyle X_{1}. Pisteen nimeksi valitaan joskus I johtuen ilmeisesti sen monikielisestä nimestä, joka kirjoitetaan englanniksi incenter. Se viittaa kolmion sisään piirrettyyn ympyrään, jonka keskipiste se samalla on. == Sijainti kolmiossa == Kulmanpuolittaja kulkee yhtä kaukana puolittamansa kulman vasemmasta ja oikeasta kyljestä, joten leikkauspiste on yhtä kaukana kaikista kolmion sivuista. Ympyrä, jolla on säteenään tämä etäisyys, sivuaa kolmion jokaista sivua sisältäpäin. Leikkauspisteen etäisyys sivuista a, \, b \ ja \ c on säteen r suuruinen :r=\sqrt{\frac{(s-a)(s-b)(s-c)}{s}}, kun kolmion piirin pituuden puolikas on s=\tfrac{1}{2}(a+b+c). === Karteesit koordinaatit === Kolmion kolme kärkeä merkitään A(x_a,y_a), B(x_b,y_b), ja C(x_c,y_c) ja kärkien vastaiset sivut merkitään vastaavilla pienillä kirjaimilla a, b ja c. Leikkauspisteen koordinaatit ovat silloin :\bigg(\frac{a x_a+b x_b+c x_c}{a + b + c},\frac{a y_a+b y_b+c y_c}{a + b + c}\bigg). === Trilineaariset koordinaatit === Pisteen trilineaariset koordinaatit ovat 1 : 1 : 1 eli leikkauspiste sijaitsee yhtä etäällä kaikista sivuista. === Barysentriset koordinaatit === Pisteen barysentriset koordinaatit ovat \sin \alpha \, : \, \sin \beta \, : \, \sin \gamma = a : b : c. == Muuta == * Kolmion ulkokeskuskolmion ortokeskus on samalla kolmion kulmien puolittajien leikkauspiste. * Leikkauspiste sijaitsee Eulerin suoralla vain tasakylkisellä kolmiolla. == Lähteet == * * * === Viitteet === Luokka:Kolmion geometria
Presidente Hayes

Presidente Hayes on Paraguayn departementti. Sen pinta-ala on 72 907 neliökilometriä. Vuonna 2010 asukkaita oli 103 400\. Departementin pääkaupunki on Pozo Colorado. Departementti sijaitsee chacon alueella ja keskittyy karjankasvatukseen. == Lähteet == == Aiheesta muualla == Luokka:Paraguayn departementit
San Pedro (Paraguayn departementti)

San Pedro on Paraguayn departementti. Sen pinta-ala on 20 002 neliökilometriä. Vuonna 2010 asukkaita oli 357 300\. Departementin pääkaupunki on San Pedro. Departementti on Paraguayn itäosan laajin ja sille ovat tunnusomaisia suuret karjatilat. == Lähteet == Luokka:Paraguayn departementit
Pyruvaattidehydrogenaasikinaasi

Pyruvaattidehydrogenaasikinaasi on entsyymi, joka fosforyloi pyruvaattidehydrogenaasia ja siten osallistuu sen säätelyyn. Pyruvaattidehydrogenaasi siirtää fosfaattiryhmän ATP-molekyyliltä pyruvaattidehydrogenaasin seriiniaminohapoille muodostaen esterisidoksen ja siten inaktivoiden entsyymin. Pyruvaattidehydrogenaasikinaasin EC-numero on EC 2.7.11.2. ==Toiminta ja biologinen merkitys== Pyruvaattidehydrogenaasikinaasi on rakenteeltaan dimeeri. Se on mitokondrioissa esiintyvä entsyymi, josta ihmisellä on 4 isoentsyymiä: PDK1, PDK2, PDK3 ja PDK4. Pyruvaattidehydrogenaasikinaasi siirtää ATP-molekyyliltä fosfaattiryhmän pyruvaattidehydrogenaasin seriiniaminohappojen hydroksyyliryhmille. Mahdollisia fosforyloitumiskohtia pyruvaattidehydrogenaasissa on 3. Fosforyloitunut entsyymi on inaktiivinen ja näin pyruvaattidehydrogenaasikinaasi osallistuu pyruvaattidehydrogenaasin toiminnan säätelyyn. Pyruvaattidehydrogenaasikinaasi vaatii toimiakseen magnesiumioneja ja sitä aktivoivat allosteerisesti asetyylikoentsyymi-A ja NADPH-molekyyli. Myös kloridi-ionit aktivoivat entsyymiä. Pyruvaattidehydrogenaasikinaasin inhibiittoreita ovat muun muassa palorypälehappo, ADP-molekyyli ja dikloorietikkahappo. ==Lähteet== Luokka:Transferaasit
Barbara Radziwiłł

Barbara Radziwiłł (; 1520 – 8. toukokuuta 1551) oli liettualaisesta ylhäisaatelistosta lähtöisin oleva Puolan kuningatar ja Liettuan suurherttuatar. Hänen puolisonsa oli kuningas Sigismund II. Barbora Radvilaitėn isä oli merkittävään liettualaiseen Radvilan aatelissukuun kuulunut Trakain linnanherra (voivodi) ja Liettuan suuriruhtinaskunnan hetmanni Jurgis Radvila (1480–1541, puolalaisittain Jerzy Radziwiłł) ja hänen äitinsä oli puolalainen aatelinen Barbara Kola. Barbora Radvilaitė avioitui 1537 Stanislovas Goštautasin (k. 1542) kanssa, joka oli Navahrudakin voivodi, ja leskeksi jäätyään uudemman kerran vuonna 1547 Puolan kuninkaan Sigismundin kanssa. Barbaran ja Sigismundin avioliitto oli rakkaussuhde, ja Sigismund sai kohdata aatelin ja oman äitinsä voimakasta vastustusta avioliiton vuoksi. Siitä oli poliittisia seurauksia, sillä se suosi Radziwillin magnaattisuvun asemaa ja valtaa Puolassa. Sejm vaati avioeroa. Kuninkaan ja aateliston välinen kiista kesti kaksi vuotta, kunnes Barbara 7. joulukuuta 1550 kruunattiin kuningattareksi. Barbara oli sivistynyt ja häntä kuvaillaan Euroopan kauneimpiin kuuluvaksi naiseksi, joka oli kiinnostunut muodosta ja kauneudenhoidosta. Hän kuoli jo 1551, ja huhujen mukaan anoppi olisi myrkyttänyt hänet. Luokka:Puolalaiset henkilöt Luokka:Kuninkaalliset Luokka:Vuonna 1520 syntyneet Luokka:Vuonna 1551 kuolleet
Prometheus (Lukianos)

Prometheus (; ) on Lukianoksen kirjoittama satiiri, joka liittyy Prometheus- myyttiin. == Historia == Lukianos eli ja kirjoitti 100-luvulla, ja hänet tunnetaan ennen kaikkea satiireistaan. Hänen teoksensa Prometheus on parodia Aiskhyloksen Prometheis-trilogiaan kuuluneen tragedian Kahlehdittu Prometheus avauksesta. Toisaalta teoksen on nähty jatkavan Platonin Protagoras-dialogin perintöä; Platonin dialogissa Prometheus esiintyy Protagoraan puheessa ihmiskunnan hyväntekijänä.Platon: Protagoras 322. Yleisesti Prometheus-myytin pohjana on ollut Hesiodoksen kuvaus teoksissa Jumalten syntyHesiodos: Jumalten synty 511–616. ja Työt ja päivät.Hesiodos: Työt ja päivät 42–105. Teoksella on joissain käsikirjoituksissa otsikko Prometheus eli Kaukasus. Näin se on ilmeisesti haluttu erottaa Lukianoksen teoksesta Sille joka sanoi ”Olet kirjallinen Prometheus”.Harmon, A. M.: ”Introduction”. Prometheus esiintyy myös Lukianoksen satiirissa Jumalien keskusteluja.Lukianos: Jumalien keskusteluja I, Prometheuksen vapautus. == Sisältö == Lukianoksen teos on muodoltaan dialogi eli keskustelu. Se on jaettu 21 lyhyeen lukuun. Teoksen tyyli muistuttaa Jumalien keskusteluja sekä menippolaista satiiria. Keskustelu sijoittuu Kaukasus-vuorelle ja siinä esiintyvät titaani Prometheuksen lisäksi Hermes ja Hefaistos. Nämä ovat ristiinnaulitsemassa Prometheusta vuoren rinteelle Zeuksen käskystä, koska tämä oli huijannut ylijumalaa uhrilihojen jaossa, tehnyt ihmiset savesta ja varastanut tulen jumalilta ihmisille. Prometheus kuitenkin haastaa Hermeen ja Hefaistoksen oikeudenkäyntiä muistuttavaan keskusteluun: hän pyytää näitä toimimaan syyttäjinään ja alkaa itse pitää puolustuspuhetta itselleen.Lukianos: Prometheus 1–6. Prometheus vastaa Zeukselta peräisin olleisiin syytöksiin sanomalla, että tämä on vain pikkumainen, jos suuttuu leikinteosta uhrilihojen jaossa noin paljon. Ihmisten luominen taas oli jumalille hyödyksi, koska seurauksena autio maa on tullut asutetuksi ja kaunistetuksi, ja jumalienkin autuus ilmenee paremmin, kun sitä voi verrata ihmisiin. Tuli taas on luonteeltaan sellainen, ettei sitä voi todella varastaa; kukaan ei menetä tultaan, vaikka joku toinen käyttäisikin sitä oman tulensa sytyttämiseen.Lukianos: Prometheus 7–19. Hermes kuitenkin vastaa, että Zeus olisi vain suuttunut Prometheuksen puolustuksesta lisää ja lähettänyt entistä useampia kotkia nokkimaan tämän maksaa.Lukianos: Prometheus 20–21. == Lähteet == == Kirjallisuutta == === Suomennos === * Lukianos: Prometheus. Teoksessa === Muita käännöksiä === * Lucian: Prometheus. Teoksessa * Lucian: Prometheus. Teoksessa == Aiheesta muualla == * Lucian: Prometheus. Perseus. * Lucian: Prometheus on Caucasus. Luokka:Kirjat kreikkalais- roomalaisesta mytologiasta Luokka:Lukianoksen teokset
Matka manalaan

Matka manalaan eli Tyranni (; ) on Lukianoksen kirjoittama satiiri, joka sijoittuu nimensä mukaisesti Haadekseen eli manalaan. == Historia == Lukianos eli ja kirjoitti 100-luvulla. Hänet tunnetaan ennen kaikkea satiireistaan. Matka manalaan perustuu mahdollisesti Menippoksen niin kutsuttua menippolaista satiiria edustaneeseen, sittemmin kadonneeseen teokseen Nekyia. Lukianos oli käyttänyt kyseistä teosta hyödykseen myös kirjoittaessaan omaa teostaan Menippos eli Nekyomanteia, ja sijoitti mahdollisesti ylijäänyttä aineistoa tähän toiseen satiiriinsa.Harmon, A. M. ”Introduction”. Teoksessa Tyylillisesti ja tapahtumapaikkansa osalta teos muistuttaa myös Lukianoksen teosta Kuolleiden keskusteluja. == Sisältö == Lukianoksen teos on muodoltaan dialogi eli keskustelu. Se on jaettu 29 lyhyeen lukuun. Teoksessa esiintyvät Kharon, Klotho, Hermes, Rhadamanthys, Teisifone, Megapenthes, Kyniskos, Mikyllos, Vuode, Lamppu sekä joukko kuolleita. Kharon ja Klotho ihmettelevät, miksi kuolleita Haadeen valtakuntaan saatteleva Hermes viipyy. Käy ilmi, että tällä on ollut vaikeuksia saada juuri kuollut tyranni Megapenthes raahattua Haadeeseen. Megapenthes yrittää anella itselleen jatkoaikaa elämään erilaisin perustein: hän haluaisi saattaa sotansa ja rakennusprojektinsa loppuun, paljastaa rahakätkönsä sijainnin vaimolleen sekä järjestää itselleen hienon hautamausoleumin. Hänelle ei kuitenkaan myönnetä lupaa palata maan päälle edes hetkeksi, ja hänet raahataan Kharonin lauttaan. Köyhä suutari Mikyllos riemuitsee, että osat ovat kuoleman jälkeen vaihtuneet; hänellä itsellään ei ollut mitään syytä viivytellä, kun taas maan päällä kerran kadehditut tyrannit menettävät kuoltuaan kaiken onnensa ja loistonsa. Megapenthestä ärsytetään myös lisää kertomalla kaikesta siitä, mitä hänen perinnölleen maan päällä tulee tapahtumaan; käy ilmi, ettei tyrannilla ole koskaan oikeita ystäviä.Lukianos: Matka manalaan 1–21. Tämän jälkeen Mikyllos ja Megapenthes sekä kuolleiden joukkoon myös kuuluva filosofi Kyniskos saapuvat tuomittavaksi Rhadamanthyksen eteen. Rhadamanthys tutkii sielujen polttomerkeistä, millainen näiden elämä on ollut. Kyniskos toimii Megapentheen syyttäjänä tämän rikoksista; todistajina puolestaan toimivat Megapentheen Vuode ja Lamppu, jotka olivat nähneet kaikki tämän teot. Megapentheen rangaistus on, ettei hän saa juoda Lethe-joen (”Unohdus”) vettä, vaan joutuu muistelemaan sekä menetettyä onneaan että tekosiaan.Lukianos: Matka manalaan 22–29. == Lähteet == == Kirjallisuutta == === Suomennos === * Lukianos: Matka manalaan eli tyranni. Teoksessa === Muita käännöksiä === * Lucian: The Downward Journey or The Tyrant. Teoksessa * Lucian: Voyage to the Lower World. Teoksessa == Aiheesta muualla == * Lucian: Cataplus. Perseus. * Lucian: Voyage to the Lower World. Luokka:Lukianoksen teokset
Jutty Ranx

Jutty Ranx on yhdysvaltalainen elektronista tanssimusiikkia soittava yhtye, johon kuuluvat Justin Taylor, Ryan Malina ja suomalaisen Beats and Styles -yhtyeen dj Jaakko Manninen. Yhtye julkaisi ensimmäisen studioalbuminsa, Jutty Ranx syksyllä 2013. Yhtyeen singleä ”I See You” on myyty Italiassa kaksinkertaiseen platinaan oikeuttava määrä. == Lähteet == == Aiheesta muualla == * Jutty Ranxin kotisivut Luokka:Yhdysvaltalaiset elektronisen musiikin yhtyeet
Sloggi

Sloggi on yksi sveitsiläisen Triumph Internationalin alusvaatemerkeistä. Sloggi-merkki otettiin käyttöön 1979 pääasiassa puuvillasta ja lycrasta valmistettavien ihonmyötäisten ja pehmeiden alusvaatteiden markkinoimiseksi. Aluksi Sloggi oli vain naistenmerkki, kunnes vuonna 1986 lanseerattiin ensimmäinen miestenmallisto. Markkinointi & Mainonta -lehden ja Taloustutkimuksen vuosittaisessa Brändien arvostus -tutkimuksessa Sloggi oli vuonna 2014 Suomen kolmanneksi arvostetuin vaatemerkki suomalaismerkkien Nanson ja Reiman jälkeen. Sloggi käyttää markkinoinnissaan tunnettuja henkilöitä. Syksystä 2014 Sloggin mainoskasvona on australialainen laulaja- näyttelijä Kylie Minogue.Kylie Minogue on Sloggin uusi peppu, Markkinointi & Mainonta 21.10.2014, viitattu 21.12.2014. == Lähteet == == Aiheesta muualla == * Sloggi.com Luokka:Vaatemerkit
Silent Paprika Films

Silent Paprika Films on vuonna 2009 perustettu suomalainen elokuvatuotantoyhtiö Helsingissä. Se on tuottanut lyhytelokuvia, musiikkivideoita ja mainoselokuvia. Yhtiön ovat perustaneet Samuel Häkkinen ja Henna Välkky. Yrityksen asiakkaita ovat olleet mm. TBWA Helsinki, DDB, Telia, Samsung, Neste, Nordea, Nissan, Darkglass Electronics, Neural DSP, Slush, Q-teatteri, Universal Music, Warner Music ja Sony. ==Silent Paprika Filmsin tuottamat elokuvat & musiikkivideot== ===Lyhytelokuvia=== *Päätös n:o 30001 (2020) *"When No One Is Around" Rakkautta & Anarkiaa festivaalitraileri (2019) *We Are In A Dream (2018) *Älä Paina Nappia (2018) *The Great Escape (2016) *Seuraa Valkeaa Jänistä (2016) *With You (2015) *Handgun: A Case Of Erectile Dysfunction (2015) *Tositarkoituksella (2015) *Pyhän Laurentiuksen Kyyneleet (2014) *Yesterday (2014) *Till Death Do Us Part (2013) *Hevosen Kyyneleet 2: Kissan Kyyneleet (2013) *Hevosen Kyyneleet (2012) ===Musiikkivideoita=== *Kasper - "Taas Tuntemaan" *OLPEKKALEV - "POLUTON MAA" *OLPEKKALEV - "IKÄWÄ" *SMOC - "MAGIC" *Hardcore Peflet - "Let Me Take Your Soul" * Jurek – ”Ennen kuin me kadotaan” * Heli Kajo – ”Jos mä kuolen nuorena” * Paleface – ”Helsinki – Shangri-La” * Riku Torkkeli – ”Vuokrakämpässä” * Juha Tapio – ”Rakastan niin kauan kun mä voin” *Juha Tapio – ”Sitkeä sydän” * Kuningasidea – ”Valkoinen lippu" ==Lähteet== *silentpaprikafilms.com *vimeo.com Luokka:Suomalaiset elokuvayhtiöt
Encarnación (Paraguay)

Encarnación on Itapúan departementin pääkaupunki Paraguayssa. Vuonna 2002 siellä oli noin 67 000 asukasta. ==Historia== Encarnación perustettiin vuonna 1615. Perustajat olivat jesuiittoja ja paikkakunta oli kristinuskoon kääntyneiden guaranien keskus. Myöhemmin se tuli tunnetuksi Paraguayn etuvartioasemana Argentiinan levittäytymistä vastaan. Myöhemmin vastakkainasettelun korvasi maiden välinen kauppa. ==Talous== Kaupunki on vilkas kaupan keskittymä. Se on Paraguaylle huomattava satama Paranájoen varrella. Kaupungista pääsee Argentiinan puolelle Posadasiin San Roque Gonzálezin kansainvälistä siltaa pitkin. Paranájoki on padottu lähellä Encarnaciónia Yacyretán padolla, joka tuottaa sähköä sekä Paraguaylle että Argentiinalle. Padon taakse muodostunut tekoallas hukutti alleen historiallisia kohteita, joten sitä vastustettiin. Padon rakentamisen yhteydessä jokivartta kunnostettiin, ja Encarnaciónista onkin tullut suosittu rantalomakohde, joka houkuttelee matkailijoita myös Argentiinan puolelta. == Lähteet == == Aiheesta muualla == Luokka:Paraguayn kaupungit
Raglan-hiha

Raglan-hiha on etenkin urheiluasuissa käytettävä hihatyyppi, joka ulottuu pääntiehen asti. Se on saanut nimensä brittiläisen lordi Raglanin mukaan,Otavan Iso tietosanakirja, Otava 1967, osa 6, palsta 150 jonka sanotaan käyttäneen tämän tyyppistä takkia menetettyään kätensä Waterloon taistelussaAnswers.com. Raglan-hiha tekee vaatteesta helpomman pukea päälle. Sitä käytetään muun muassa sadetakkien hihamallina. ==Lähteet== Luokka:Paidat
Dalton Prout

Dalton Prout (s. 13. maaliskuuta 1990 LaSalle, Ontario) on kanadalainen uransa päättänyt jääkiekkoilija. == Ura == Prout pelasi ennen ammattilaisuraansa viisi kautta (2006–2011) juniorisarja OHL:ssä, joukkueinaan Sarnia Sting, Barrie Colts ja Saginaw Spirit. Hän toimi viimeisellä juniorikaudellaan Coltsin kapteenina ennen tammikuussa 2011 tapahtunutta siirtoa Spiritiin. Columbus Blue Jackets varasi Proutin NHL:n varaustilaisuuden 2010 kuudennella kierroksella, vuorolla 154. Hän aloitti juniorivuosiensa jälkeen vuonna 2011 farmijoukkue Springfield Falconsissa AHL:ssä, jossa pelasi lähes koko ensimmäisen ammattilaiskautensa, yli 60 ottelua. Hän pääsi pelaamaan kaudella 2011–2012 myös viisi NHL-ottelua, ensimmäisen 30. maaliskuuta 2012 Florida Panthersia vastaan. Prout aloitti myös seuraavan kauden AHL:ssä ja pelasi siellä 40 ottelua, kunnes nousi maaliskuussa 2013 Blue Jacketsin NHL- kokoonpanoon. Hän pelasi työsulun lyhentämällä NHL-kaudella 2012–2013 28 ottelua ja teki seitsemän tehopistettä, maalin ja kuusi syöttöpistettä. Prout on saanut kehuja fyysisestä pelityylistään. == Lähteet == == Aiheesta muualla == * Luokka:Kanadalaiset jääkiekkoilijat Luokka:Columbus Blue Jacketsin varaamat pelaajat Luokka:Vuonna 1990 syntyneet Luokka:Elävät henkilöt
Eemeli Railo

Eemeli Jonas (E. J.) Railo (vuoteen 1907 Avelin, 16. heinäkuuta 1891 Mikkeli – 29. toukokuuta 1961 Helsinki) oli suomalainen liikemies. Hän sai vuorineuvoksen arvonimen 1948.Otavan Iso tietosanakirja, Otava 1966, osa 7, palsta 176 Railo oli Kesko Oy:n johtokunnan puheenjohtaja ja toimitusjohtaja 1946–1956. Hän oli K-kauppiasryhmän yhteistoiminnan aatteen johtava ideologi suuntaan, joka johti kaupparyhmien muodostumiseen. ==Lähteet== Luokka:Suomalaiset yritysjohtajat Luokka:Vuorineuvokset Luokka:Vuonna 1891 syntyneet Luokka:Vuonna 1961 kuolleet
Birgit Klockars

Birgit Valgerd Klockars (1. elokuuta 1912 Kruunupyy – 10. tammikuuta 1996 Helsinki) oli suomalainen lähetyssaarnaaja, historiantutkija ja ruotsin kielellä kirjoittanut kirjailija. Klockarsin vanhemmat olivat rehtori, kansanedustaja Johannes Klockars ja opettaja Karin Wahlbäck. Vaasassa asuessaan Klockars tutustui Pelastusarmeijan toimintaan ja hän liittyi järjestöön päästyään ylioppilaaksi 1930. Vuonna 1935 Klockars lähti Kiinaan ja toimi siellä lähetyssaarnaajana Kantonissa sijainneessa Pelastusarmeijan koulussa ja lastenkodissa. Toisen maailmansodan aikana yhteydet kotimaahan katkesivat lähes täysin, mutta Klockars jatkoi lastenkodin johtajana vaikeissa oloissa. Hän pääsi palaamaan Suomeen vasta vuonna 1946. Paluun jälkeen hän erosi Pelastusarmeijasta ja alkoi opiskella teologiaa, psykologiaa ja kasvatusoppia. Klockars palasi Kiinaan vielä syksyllä 1948 työskennellen nyt Berlinmission-järjestön lähetysasemalla Kantonissa. Kommunistien tultua valtaan Kiinassa lähetystyö kävi mahdottomaksi ja Klockars palasi Suomeen kesällä 1950. Vuonna 1952 Klockars kääntyi katoliseen uskoon ja opiskeli sitten Åbo Akademissa valmistuen filosofian kandidaatiksi 1956 ja tohtoriksi 1960. Väitöskirjan aiheena oli 1300-luvulla elänyt Turun piispa Hemming. Myöhemmin Klockars julkaisi tutkimuksia pyhästä Birgitasta ja Naantalin birgittalaisluostarista. == Teoksia == * Hur var det i Kina?. Lindqvist, Stockholm 1947 (suomeksi nimellä Minkälaista oli Kiinassa?. Suomen lähetysseura, Helsinki 1951) * Evigt ögonblick : dikter. Förbundet för svenskt församlingsarbete i Finland, Helsingfors 1948 * Att kunna le. Schildt, Helsingfors 1952 * Biskop Hemming av Åbo, väitöskirja. Skrifter utgivna av Svenska litteratursällskapet i Finland 379. Svenska litteratursällskapet i Finland, Helsingfors 1960 * Birgitta och böckerna : en undersökning av den heliga Birgittas källor. Kungl. Vitterhets-, historie- och antikvitetsakademien, Historiska serien D 11. Almqvist & Wiksell, Stockholm 1966 * Jumala rakastaa meitä ; suom. Irma Väisänen ; kuv. Franciska Stenius. Katolinen tiedotuskeskus, Helsinki 1972 * Birgittas värld. Geber, Stockholm 1973 * I Nådens dal : klosterfolk och andra c. 1440-1590. Skrifter utgivna av Svenska litteratursällskapet i Finland nr 486. Svenska litteratursällskapet i Finland, Helsingfors 1980 * Ett år - ett liv'. Schildt, Helsingfors 1984 * Radioandakter'. KATT Katolsk informationstjänst, Helsingfors 1992 * Vit väg / Valkea tie ; käännös Outi Kecskeméti ; kuvat Tuula Luoma. Katekeettinen keskus, Helsinki 1994 * Ett hem - en värld. Scriptum, Vasa 2004 == Palkinnot == * SLS:n palkinto 1961, 1968, 1972, 1977 == Lähteet == * * Biografiskt lexikon för Finland : Klockars, Birgit (1912–1996) Missionär, författare, historiker Luokka:Suomalaiset historioitsijat Luokka:Suomenruotsalaiset kirjailijat Luokka:Suomalaiset lähetyssaarnaajat Luokka:Suomen Lähetysseura Luokka:Vuonna 1912 syntyneet Luokka:Vuonna 1996 kuolleet
Oceans (Pearl Jamin kappale)

”Oceans” on yhdysvaltalaisen rockyhtyeen Pearl Jamin kappale ja neljäs single yhtyeen vuonna 1991 julkaistulta esikoisalbumilta Ten. Laulun sanoitus on yhtyeen laulajan Eddie Vedderin, sävellys on Vedderin, kitaristi Stone Gossardin ja basisti Jeff Amentin yhteistyötä. Kappaleen remix-versio on julkaistu ”Even Flow” -singlellä ja Tenin uusintapainoksella vuonna 2009. ”Oceans” on soitettu avoimella D-virityksellä. Kappale poikkeaa musiikillisesti ja tekstillisesti muista Tenin kappaleista. Vuonna 1994 Bass Playerin haastattelussa Ament kertoi, että kun he valitsivat kappaleita Tenille, he ajattelivat, että on tärkeää valita myös oudompia hetkiä kuten Oceans, joka mahdollisti toisenlaisille musiikillisille alueille matkaamisen. == Sanoitus == ”Oceansin” sanoitusta inspiroi Vedderin mieltymys surffaamiseen. Kappaleen jälkeen MTV Unpluggedissa vuonna 1992 Vedder sanoi: "[se oli] pikku rakkauslaulu jonka kirjoitin surffilaudastani ... ei, oikeasti se oli eräälle Beth-nimiselle jonka toivottavasti näen huomenna." == Julkaisu == ”Oceans” julkaistiin kansainvälisillä markkinoilla vuonna 1992, mutta Yhdysvalloissa vasta 27. kesäkuuta 1995. Single saavutti Top30-sijoituksen Alankomaissa ja kohtuullisen Top20-sijoituksen Uudessa Seelannissa. == Musiikkivideo == Kappaleen musiikkivideon ohjasi Josh Taft, joka oli aiemmin ohjannut myös ”Aliven” ja ”Even Flown” musiikkivideot. Video kuvattiin Havaijilla syyskuussa 1992. Musavalkoisella videolla on näkymiä yhtyeestä ja muista ihmisistä Havaijilla ja muun muassa Vedder surffaamassa, ihmisiä uimassa ja juoksemassa ja pieniä koneita lentämässä. Videolla nähdään myös otteita War Memorial Gymnasiumissa Mauilla kuvatusta esiintymisestä. Videota ei julkaistu Yhdysvalloissa ollenkaan. Video on Touring Band 2000 -DVD:n bonussisältönä. == Live-esitykset == ”Oceans” esitettiin yleisölle ensimmäisen kerran Off Ramp Caféssa Seattlessa 17. toukokuuta 1991. Sen jälkeen sitä on soitettu keikoilla yli 70 kertaa. Pearl Jam esitti kappaleen myös vuoden 1992 MTV Unplugged -sessiossa, mutta sitä ei näytetty ohjelmassa. Liveversioita kappaleesta on julkaistu useilla bootleg-levyillä ja Live in NYC 12/31/92 -albumilla. Kappale on myös Tenin uudelleenjulkaisun MTV Unplugged DVD:llä. == Kappaleet == # # # # * Live-esitykset VARA Radio, 8. kesäkuuta 1992, Pinkpop Festival, Alankomaat == Lähteet == == Aiheesta muualla == * Sanoitus Pearl Jamin kotisivuilla Luokka:Pearl Jamin kappaleet Luokka:Vuoden 1992 kappaleet
Thomas von Rajalin

Thomas von Rajalin (lokakuu 1673 – 4. syyskuuta 1741 Haminan ulkopuolella) Sivut 604-605. oli ruotsalainen laivastoupseeri, joka yleni amiraaliksi ja aateloitiin. Suomessa syntyneen von Rajalinin vanhemmista ei ole varmaa tietoa. Suomen kansallisbiografian mukaan hän kuului oletettavasti Huittisista lähtöisin olevaan Rajalenius-nimiseen pappissukuun ja oli mahdollisesti syntynyt siellä. Hän toimi ensin tavallisena merimiehenä ja sitten yhdeksän vuotta Englannin laivastossa, kunnes siirtyi Ruotsin amiraliteettikollegioon opetusperämieheksi 1699. Von Rajalin osallistui 1715 menestyksekkäästi suureen Pohjan sotaan laivallaan Verden. Sodan päätyttyä hän palasi amiraliteettikollegioon ja osallistui Ruotsin laivaston kehittämiseen. Hän julkaisi tutkimukset Nödig underrättelse om navigation eller styrmanskonsten (1728) ja Nödig underrättelse om skeppsbyggeriet (1730), joista sai hallitukselta huomattavan rahapalkkion. Hän laati myös virallisen meriohjesäännön. Vara-amiraaliksi von Rajalin ylennettiin 1741, jolloin hänet myös aateloitiin ja määrättiin alkaneessa Hattujen sodassa laivaston päälliköksi. Von Rajalin oli laivastoineen kesän 1741 Haminan tienoilla, missä kuitenkin suurin osa hänen miehistöään kuoli elintarvikkeiden puutteesta johtuvaan tautien leviämiseen,Otavan Iso tietosanakirja, Otava 1966, osa 7, palsta 187 kuten hän itsekin.Kansallibiografia (maksullinen) Von Rajalinin ensimmäinen puoliso vuodesta 1706 oli Botilla Hallengren (k. 1727) ja toinen vuodesta 1738 Maria Brigitta Fust (k. 1804). ==Lähteet== ==Aiheesta muualla== * Kansilehti, johdanto ja sisällysluettelo, Nödig underrättelse om navigation eller styrmanskonsten (Viitattu 22.9.2013) * Kansilehti ja johdanto, Nödig underrättelse om skeppsbyggeriet (Viitattu 22.9.2013) Luokka:Ruotsalaiset amiraalit Luokka:Suomalaiset amiraalit Luokka: Suomalaiset aateliset Luokka:Vuonna 1673 syntyneet Luokka:Vuonna 1741 kuolleet
Caffè Pascucci

Caffè Pascucci on italialainen kahvilaketju. Sillä on kahviloita Grönlannissa, Yhdysvalloissa, Etelä-Koreassa, Egyptissä ja Japanissa. Vuonna 2011 ketjulla oli 350 kahvilaa ympäri maailmaa, näistä 190 sijaitsi Etelä-Koreassa. == Lähteet == == Aiheesta muualla == * http://www.pascucci.it/ Luokka:Kahvilaketjut Luokka:Italialaiset yritykset
San Lorenzo (Paraguay)

San Lorenzo on kaupunki Paraguayssa. Vuonna 2002 siellä oli noin 204 000 asukasta. == Lähteet == == Aiheesta muualla == Luokka:Paraguayn kaupungit
Luque

Luque on kaupunki Paraguayssa. Vuonna 2002 siellä oli noin 171 000 asukasta. Paraguayn suurin kansainvälinen lentokenttä, Silvio Pettirossin lentoasema, sijaitsee Luquessa, vaikka sitä kutsutaan usein Asunciónin lentoasemaksi. Luque on perustettu vuonna 1635. Kolmoisliiton sodan aikana 1865–1870 se toimi Paraguayn pääkaupunkina. Kaupungista on hyvät rautatie- ja maantieyhteydet nykyiseen pääkaupunkiin Ascuncioniin, ja Luquessa tuotetaan elintarvikkeita pääkaupungin markkinoille. Kaupungin teollisuus valmistaa myös mm. kitaroita, saippuaa, viinaa, tiiliä ja kaakeleita. == Lähteet == == Aiheesta muualla == Luokka:Paraguayn kaupungit
Rake (rautakauppa)

Rake Oy on vuonna 1867 perustettu suomalainen yritys, joka on aiemmin harjoittanut rauta- ja laivatarvikkeiden tukku- ja vähittäiskauppaa. Sen on perustanut Israel Nyman. Vuodesta 1906 liikkeen nimi oli Helsingin rakennusainekauppa Oy, vuodesta 1932 Rake Oy.Otavan Iso tietosanakirja, Otava 1967, osa 6, palsta 201 1960-luvun lopulla, jolloin Rake liittyi Rautia- ketjuun, Rakella oli Helsingissä 16 liikettä ja lisäksi liikkeet Karkkilassa ja Hyvinkäällä. Yritykseen kuului lisäksi Helsingin Rauta, Hämeen Rautakauppa Hämeenlinnassa ja Rautakauppa Alsta Lahdessa sekä hotelli-ravintola Klaus Kurki (nyk. Klaus K) ja Ravintola Tullinpuomi Helsingissä. Tuotantolaitoksia sillä oli tiilitehdas Jokelassa ja turvetehdas Karjaalla. Vuonna 1962 yrityksessä oli henkilökuntaa 850. Raken tunnetuin liike oli Helsingin Erottajan ja Bulevardin kulmassa niin sanotussa Raken talossa vuosina 1920–1982 toiminut tavaratalo. Myös Maxi-hypermarketketju oli Raken omistuksessa kunnes se myytiin Elannolle 1982.Yli 120 vuoden historia Raketalo.fi. Viitattu 5.8.2015. Yrityksen toimitusjohtaja oli vuoteen 1903 Israel Nyman, 1904–1947 kauppaneuvos Alwar Niklander ja vuodesta 1947 pääkonsuli A. Kivilahti. Vuosina 1967–1968 vt. toimitusjohtajana toimi lähes 60 vuotta yrityksessä muun muassa kaupallisena johtajana työskennellyt kauppaneuvos Nestori Marttila. Vuodet 1968–1988 toimitusjohtajana oli pääkonsuli Klaus Cederberg. Rake Oy on nykyään Rake-konsernin emoyhtiö. Yritys ei enää toimi kaupan alalla, vaan vuokraa liiketiloja omistamistaan kiinteistöistä Helsingin Bulevardilla.Raketalo.fi Se oli pitkään yhtenä omistajana Klaus K -hotellin omistavassa hotelliyritys Kämp Groupissa (nykyinen Kämp Collection Hotels), kunnes tuo yhtiö myytiin norjalaiselle Petter Stordalenille vuonna 2019.Kämp Collection Hotels -konserni Clarion- ketjun omistajalle Projektiuutiset 15.8.2019. Viitattu 7.11.2020. == Lähteet == == Aiheesta muualla == * Rake Oy Pörssitiedon netissä Luokka:Suomalaiset rautakaupat Luokka:Entiset suomalaiset pörssiyhtiöt
Suomen joukkue jääkiekon maailmancupissa 1996

Suomen jääkiekkomaajoukkue vuoden 1996 maailmancupissa, jossa Suomi putosi puolivälierissä. == Kokoonpano == *Päävalmentaja: Curt Lindström Pelipaikka Num. Pelaaja Joukkue (1995-1996) MV 1 Kari Takko Porin Ässät MV 30 Markus Ketterer Färjestads BK MV 35 Jarmo Myllys Luleå HF P 2 Marko Kiprusoff Montreal Canadiens P 3 Petteri Nummelin Frölunda HC P 6 Janne Niinimaa Jokerit P 12 Janne Laukkanen Ottawa Senators P 21 Jyrki Lumme Vancouver Canucks P 23 Hannu Virta Grasshopper Club Zürich P 26 Mika Strömberg Jokerit P 27 Teppo Numminen Winnipeg Jets H 8 Teemu Selänne Mighty Ducks of Anaheim H 11 Saku Koivu Montreal Canadiens H 14 Raimo Helminen Malmö IF H 16 Ville Peltonen San Jose Sharks H 17 Jari Kurri New York Rangers H 20 Jere Lehtinen Dallas Stars H 22 Christian Ruuttu Frölunda HC H 24 Sami Kapanen Hartford Whalers H 25 Juha Ylönen Jokerit H 29 Juha Riihijärvi Rauman Lukko H 37 Kai Nurminen HV71 H 40 Mika Nieminen Grasshopper Club Zürich H 80 Janne Ojanen Tampereen Tappara == Katso myös == * Suomen joukkue jääkiekon maailmanmestaruuskilpailuissa 1996 == Lähteet == * Hockey Hall Of Fame: Finland roster 1996 1996
Suomen joukkue jääkiekon maailmanmestaruuskilpailuissa 1994

Suomen jääkiekkomaajoukkue vuoden 1994 maailmanmestaruuskisoissa, jotka järjestettiin Italiassa. == Kokoonpano == *Päävalmentaja: Curt Lindström Pelipaikka Num. Pelaaja Joukkue (1993-1994) MV 1 Pasi Kuivalainen KalPa MV 35 Jarmo Myllys Lukko MV 30 Jukka Tammi Ilves P 4 Erik Hämäläinen Jokerit P 7 Waltteri Immonen Jokerit P 5 Timo Jutila Tappara P 2 Marko Kiprusoff TPS P 12 Janne Laukkanen HC České Budějovice P 26 Mika Strömberg Jokerit P 23 Hannu Virta TPS H 15 Mika Alatalo Lukko H 14 Raimo Helminen Malmö IF H 24 Sami Kapanen KalPa H 9 Esa Keskinen TPS H 11 Saku Koivu TPS H 17 Jari Kurri Los Angeles Kings H 20 Jere Lehtinen TPS H 42 Mikko Mäkelä Malmö IF H 40 Mika Nieminen Luleå HF H 8 Janne Ojanen Tappara H 13 Marko Palo HPK H 16 Ville Peltonen HIFK H 22 Christian Ruuttu Chicago Blackhawks http://www.eliteprospects.com/team.php?team=1606&year0;=1994 Eliteprospects.com - Finland 1994 == Katso myös == * Jääkiekon kokoonpanot talviolympialaisissa 1994 == Lähteet == 1994
Maiden England ’88

Maiden England ’88 on brittiläisen metallimusiikkia esittävän Iron Maidenin livealbumi. Albumi on nauhoitettu yhtyeen Seventh Tour of a Seventh Tour- maailmankiertueella Birminghamissa, Englannissa National Exhibition Centre- areenalla 27. ja 28. marraskuuta vuonna 1988 järjestetyissä konserteissa. Albumi julkaistiin maailmanlaajuisesti 25. maaliskuuta 2013. Albumin sisältö on pitkälti täysin vuonna 1989 VHS-formaatissa julkaistun konserttivideon Maiden England kanssa vastaava, mutta albumi sisältää alkuperäiseltä julkaisulta poisleikattua materiaalia konsertin päättävien kappaleiden muodossa. Albumin alkuperäisellä painoksella mukana olleiden kappaleiden tuottajaksi on merkitty jo eläkkeellä oleva yhtyeen entinen luottotuottaja Martin Birch ja vuoden 2013 painoksen ennen julkaisemattomilla kappaleilla tuottajana on toiminut yhtyeen nykyinen yhteistyökumppani Kevin Shirley. Yhtye julkaisi albumin tiimoilta alkuperäisen konsertin myös samannimisenä DVD- julkaisuna, joka yhtyeen konsertin ohella sisältää myös dokumentin, yhtyeen historiaa käsittelevän 12 Wasted Yearsin sekä viisi musiikkivideoa. === Kappalelista === == Kokoonpano == *Bruce Dickinson - laulu *Steve Harris - basso *Dave Murray - kitara *Adrian Smith - kitara, taustalaulu *Nicko McBrain - rummut Vierailevat muusikot; *Michael Kenney - koskettimet == Katso myös == *Maiden England == Lähteet == == Aiheesta muualla == * * Luokka:Vuoden 2013 konserttitallenteet Luokka:Iron Maidenin albumit Luokka:Kevin Shirleyn tuottamat albumit
Lexus LFA

Lexus LFA on 2-ovinen ja 2-paikkainen superauto, joka esiteltiin Tokion autonäyttelyssä lokakuussa 2009. LF-A konsepti esiteltiin jo vuonna 2005, jota seurasi uudempi konsepti vuonna 2007. Vuonna 2008 oli LFA:n avoversion konseptin vuoro. Mallin myynti alkoi heti auton esittelyn jälkeen lokakuussa 2009. Auton tuotanto alkoi joulukuussa 2010. Mallia valmistettiin vain 500 kappaletta. == Tekniikkaa == Kori on valmistettu hiilikuituvahvisteisesta CRFP-muovista joka edistää vääntöjäykkyyttä ja alentaa kokonaismassaa. Erikoislaatuinen kori on 100 kg kevyempi kuin vastaava alumiinirakenne. Kokoonpanossa käytetyt hiilikuidun ja metallin liitostekniikat ovat kokonaan Lexuksen itse kehittämiä. Kori sisältää myös tasaisen pohjarakenteen sekä peräosan diffuusorin, joka lisää korkeilla ajonopeuksilla takapään pitoa. Moottori on sijoitettu ohjaamon eteen ja etuakselin taakse. Tehokkaan V10 moottorin suunnittelussa on kiinnitetty erityistä huomiota äänimaailmaan ja moottorin äänet ohjataankin erikseen auton sisätiloihin, jotta ajokokemus olisi täydellinen. Öljy- ja vesipumput ovat moottorin takaosassa. Vaihteisto ja polttoainesäiliö sijaitsevat taka-akselin edessä, jolloin massaa on saatu lähemmäksi auton keskipistettä. Painopisteen sijainti vaihtelee tällöin mahdollisimman vähän mutka-ajossa, jolloin suorituskykyä ja vakautta on saatu parannettua. Autossa käytetään kuusinopeuksista, automatisoitua sekventiaalivaihteistoa joka pystyy vaihtamaan välitystä 0,2 sekunnissa. Vaihteleviin ajotilanteisiin on valittavissa neljä erilaista ajo-ohjelmaa ja seitsemän vaihtokierrosnopeutta. Suurikokoiset, hiilikeraamiset jarrut on suunniteltu pitkäkestoista rata-ajoa silmällä pitäen. Etujousitus on toteutettu päällekkäisin kolmiotukivarsin, takajousitus puolestaan monivarsituennalla. == Tekniset tiedot == * Teho: 560hv / 412 KW @ 8700 r/min * Vääntö: 480 Nm * Voimansiirto: takaveto * Paino: 1 480 kg * Huippunopeus: 325 km/h * 0–100 km/h: 3,7 s * Sylinteritilavuus: 4,8 l * Sylinterien määrä: 10 * Venttiilit: * Pituus: 4 505 mm * Leveys: 1 895 mm * Korkeus: 1 220 mm ==Lähteet== == Aiheesta muualla == LFA Luokka:Superautot Luokka:S-segmentin autot Luokka:2010-luvun autot
Okapyrstöharakka

Okapyrstöharakka (Temnurus temnurus) on varisten heimoon kuuluva varpuslintu. Se on sukunsa ainoa laji. ==Levinneisyys== Okapyrstöharakkaa esiintyy Kaakkois-Aasiassa. Sitä tavataan Kambodžassa, Kiinassa, Laosissa, Thaimaassa ja Vietnamissa. Lajin populaatiota ei ole arvioitu, mutta Vietnamissa sen on raportoitu olevan epätavallinen. Laji on kuitenkin luokiteltu elinvoimaiseksi. ==Lähteet== Luokka:Varikset
Etiopiannaakka

Etiopiannaakka (Zavattariornis stresemanni) on varisten heimoon kuuluva varpuslintu. Se on sukunsa ainoa laji. ==Tuntomerkit== Etiopiannaakka on 30 cm pitkä. Sillä on vaaleanharmaa pää ja vartalo sekä mustat siivet ja pyrstö. Silmän ympärillä on paljas, sininen alue. Sukupuolet ovat samannäköiset, mutta nuoret yksilöt ovat hieman likaisemman harmaita. ==Levinneisyys== Etiopiannaakkaa esiintyy kotoperäisenä Etelä-Etiopiassa. Sen tärkeintä elinaluetta ovat Yabellon luonnonsuojelualueen eteläosat. Laji levinneisyysalueet ovat laikuttaisia ja pieniä. Lajin kannaksi arvioidaan 10 000–20 000 yksilöä ja se on luokiteltu erittäin uhanalaiseksi. ==Elinympäristö== Etiopiannaakka elää savanneilla, joilla kasvaa jonkin verran akasiapensaita. Se voi elää myös ihmisasutuksen läheisyydessä. ==Lisääntyminen== Etiopiannaakka pesii helmi–maaliskuussa. Laji pesii ryhmissä, joissa pesimättömät parit auttavat pesiviä pareja. Pesä rakennetaan akasiapensaan latvaan 2,5–10 metrin korkeuteen. Munia on enimmillään kuusi. Lajin on havaittu pesivän myös touko–kesäkuussa, joten se saattaa pesiä kahdesti vuodessa tai pesimäkausi voi olla pidempi. ==Ravinto== Etiopiannaakka käyttää ravinnokseen pääasiassa niveljalkaisia. ==Lähteet== Luokka:Varikset Luokka:Uhanalaiset linnut
Suomen joukkue jääkiekon maailmanmestaruuskilpailuissa 1997

Suomen jääkiekkomaajoukkue vuoden 1997 maailmanmestaruuskisoissa jotka järjestettiin Suomessa. == Kokoonpano == *Päävalmentaja: Curt Lindström Pelipaikka Num. Pelaaja Joukkue (1996-1997) MV 1 Jani Hurme TPS MV 31 Ari Sulander Jokerit MV 35 Jarmo Myllys Luleå HF P 2 Marko Kiprusoff Malmö IF P 3 Petteri Nummelin Frölunda HC P 5 Timo Jutila SC Bern P 21 Jyrki Lumme Vancouver Canucks P 23 Hannu Virta TPS P 26 Mika Strömberg Jokerit P 27 Teppo Numminen Phoenix Coyotes H 9 Olli Jokinen HIFK H 10 Marko Jantunen Saint John Flames H 11 Saku Koivu Montréal Canadiens H 14 Raimo Helminen Ilves H 15 Antti Törmänen Jokerit H 16 Ville Peltonen Kentucky Thoroughblades H 18 Antti Aalto TPS H 22 Jarkko Varvio Lukko H 32 Petri Varis Jokerit H 37 Kai Nurminen Los Angeles Kings H 40 Mika Nieminen Grasshopper Club Zürich H 72 Juha Lind Jokerit H 80 Janne Ojanen Malmö IF http://www.eliteprospects.com/team.php?team=1606&year0;=1997 Eliteprospects.com - Finland 1997 == Lähteet == 1997 Luokka:Vuoden 1997 jääkiekko
Klaus Wirzenius

Klaus-Erik Wilhelm Wirzenius (s. 2. syyskuuta 1987, Tampere) on suomalainen basisti, kitaristi, laulaja ja muusikko. Klaus-Erik Wirzenius on soittanut yhtyeissä Anthriel, Bullet Ride, Manzana, Dave Lindholm. B. Inventive ja Pate Mustajärvi - Patentoitu. Hän on myös soittanut mm. Rainbow-yhtyeen laulajien Joe Lynn Turner, Graham Bonnet ja Doogie White kokoonpanoissa heidän Suomen soolokiertueillaan. Levytyshistoriaan sisältyy tunnetuimpina Pate Mustajärvi, Dave Lindholm B. Inventive, Manzana, Anthriel sekä Jani Wickholm. ==Lähteet== Luokka:Suomalaiset muusikot Luokka:Suomalaiset säveltäjät Luokka:Suomalaiset sovittajat Luokka:Suomalaiset sanoittajat Luokka:Vuonna 1987 syntyneet Luokka:Elävät henkilöt
Jääkiekon B-sarjan maailmanmestaruuskilpailut 1997

Ajankohta 12. huhtikuuta - 21\. huhtikuuta 1997 Isäntämaa Joukkueet 8 Nousi Pääsarjaan 1998 Pääsi karsimaan 1998 Pääsarjaan Putosi C-sarjaan 1998 ei putoajaa Jääkiekon B-sarjan maailmanmestaruuskilpailut 1997 pelattiin Puolan Katowicessa ja Sosnowiecissä 12. - 21. huhtikuuta. Joukkueita oli mukana kahdeksan ja ne pelasivat kertaalleen jokainen jokaista vastaan. == Tulokset == Joukkue O V T H Maalit Pts BLR KAZ SUI AUT POL GBR NED DEN align=left 7 7 0 0 48-21 14 4-3 6-5 6-4 7-2 6-2 10-2 9-3 align=left 7 5 1 1 31-21 11 5-2 5-3 3-3 4-2 5-3 6-4 align=left 7 3 2 2 26-22 8 2-2 0-0 3-2 8-3 6-4 align=left 7 2 3 2 22-22 7 6-4 2-2 2-2 3-1 align=left 7 2 2 3 19-24 6 4-3 1-3 5-2 align=left 7 2 1 4 28-22 5 8-2 9-1 align=left 7 2 1 4 21-38 5 6-4 align=left 7 0 0 7 19-44 0 == Katso myös == * Jääkiekon maailmanmestaruuskilpailut 1997 * Jääkiekon C-sarjan maailmanmestaruuskilpailut 1997 * Jääkiekon D-sarjan maailmanmestaruuskilpailut 1997 ==Lähteet== * http://hokej.snt.cz/ms/ms1997.html * IIHF.com − World Senior Championship Pool B Poland 1997 B-sarjan maailmanmestaruuskilpailut 1997 Luokka:Vuoden 1997 jääkiekko Luokka:Puolan jääkiekko Luokka:Katowicen urheilutapahtumat
Viidakkotöyhtönärhi

Viidakkotöyhtönärhi (Platylophus galericulatus) on varisten heimoon kuuluva varpuslintu. Se on sukunsa ainoa laji. ==Levinneisyys== Viidakkotöyhtönärheä esiintyy Kaakkois-Aasiassa. Sitä tavataan Bruneissa, Indonesiassa, Malesiassa, Myanmarissa ja Thaimaassa. Lajin populaatiota ei ole arvioitu, mutta sitä pidetään paikallisesti yleisenä. Laji on kuitenkin luokiteltu silmälläpidettäväksi. ==Elinympäristö== Viidakkotöyhtönärhi elää alankometsissä alle 1 500 metrin korkeudella. ==Lähteet== Luokka:Varikset
Jääkiekon C-sarjan maailmanmestaruuskilpailut 1997

Ajankohta 22. maaliskuuta - 28\. maaliskuuta 1998 Isäntämaa Joukkueet 8 Nousi A-sarjaan 1998 kaukoidän kiintiöpaikka Nousi B-sarjaan 1998 Putosi D-sarjaan 1998 ei putoajaa Jääkiekon C-sarjan maailmanmestaruuskilpailut 1997 pelattiin Viron Tallinnassa ja Kohtla-Järvellä 22. maaliskuuta - 28. maaliskuuta. Joukkueita oli mukana kahdeksan ja ne jaettiin kahteen lohkoon. == Alkusarja == === Lohko A === Joukkue O V T H Maalit Pts JPN EST HUN LTU align=left 3 2 1 0 11-3 5 2-2 6-1 3-0 align=left 3 1 2 0 18-12 5 5-5 11-5 align=left 3 1 1 1 11-11 3 5-0 align=left 3 0 0 3 5-19 0 === Lohko B === Joukkue O V T H Maalit Pts UKR SLO ROU CHN align=left 3 3 0 0 17-3 6 3-2 7-0 7-1 align=left 3 2 0 1 18-4 4 5-0 11-1 align=left 3 2 0 1 6-17 2 6-5 align=left 3 0 0 3 7-24 0 == Loppusarjat == === Ylempi jatkosarja === Joukkue O V T H Maalit Pts UKR SLO EST JPN align=left 3 2 1 0 7-5 5 3-2 2-1 2-2 align=left 3 1 1 1 9-7 3 3-3 4-1 align=left 3 0 2 1 6-7 2 2-2 align=left 3 0 2 1 5-8 2 === Alempi jatkosarja === Joukkue O V T H Maalit Pts ROU HUN CHN LTU align=left 3 3 0 0 15-8 6 2-0 6-5 7-3 align=left 3 2 0 1 12-5 4 7-3 5-0 align=left 3 1 0 2 14-16 2 6-3 align=left 3 0 0 3 6-18 0 Japani nousi A-sarjaan Kauko-Idän kiintiöllä. Ukraina, Slovenia ja Viro nousivat B-sarjaan. Sarjauudistusten vuoksi C-sarjasta ei pudonnut yhtään joukkuetta. == Katso myös == * Jääkiekon maailmanmestaruuskilpailut 1997 * Jääkiekon B-sarjan maailmanmestaruuskilpailut 1997 * Jääkiekon D-sarjan maailmanmestaruuskilpailut 1997 ==Lähteet== * http://hokej.snt.cz/ms/ms1997.html * IIHF.com − World Senior Championship Pool C Estonia 1997 C-sarjan maailmanmestaruuskilpailut 1997 Luokka:Vuoden 1997 jääkiekko Luokka:Viron jääkiekko Luokka:Viron urheilutapahtumat Luokka:Tallinnan urheilu Luokka:Kohtla-Järve
Jääkiekon D-sarjan maailmanmestaruuskilpailut 1997

Ajankohta 7.–14. huhtikuuta 1997 Isäntämaa Joukkueet 8 Nousi C-sarjaan 1998 Jääkiekon D-sarjan maailmanmestaruuskilpailut 1997 pelattiin Andorran Canillossa 7.–14. huhtikuuta. ==Alkulohkot== === Lohko A === Joukkue O V T H Maalit Pts CRO KOR BEL AUS align=left 3 2 0 1 10-4 4 2-0 1-2 7-2 align=left 3 2 0 1 12-8 4 4-1 8-5 align=left 3 2 0 1 7-7 4 4-2 align=left 3 0 0 3 9-19 0 === Lohko B === Joukkue O V T H Maalit Pts ESP YUG BUL ISR align=left 3 2 0 1 17-13 4 6-5 4-5 7-3 align=left 3 1 1 1 11-11 3 2-2 4-3 align=left 3 1 1 1 10-10 3 3-4 align=left 3 1 0 2 10-14 2 ==Loppusarjat== === Ylempi jatkosarja === Joukkue O V T H Maalit Pts CRO KOR ESP YUG align=left 3 2 1 0 8-5 5 2-0 4-3 2-2 align=left 3 2 0 1 7-3 4 2-1 5-0 align=left 3 1 0 2 10-11 2 6-5 align=left 3 0 1 2 7-13 1 === Alempi jatkosarja === Joukkue O V T H Maalit Pts ISR AUS BUL BEL align=left 3 2 0 1 12-14 4 3-8 4-3 5-3 align=left 3 1 1 1 13-10 3 3-3 2-4 align=left 3 1 1 1 10-9 3 4-2 align=left 3 1 0 2 9-11 2 Kroatia, Etelä-Korea, Espanja ja Jugoslavia nousivat C-sarjaan. == D-sarjan karsinnat 1998 == Karsintaryhmä pelattiin Turkin Ankarassa 19.–24. helmikuuta. Joukkue O V T H Maalit Pts RSA NZL TUR align=left 4 3 1 0 36-8 7 4-4 14-1 align=left 4 2 1 1 23-20 5 1-5 9-7 align=left 4 0 0 4 14-45 0 2-13 4-9 Sarjamuutosten takia kaikki karsintaryhmän joukkueet ja näiden lisäksi Kreikka saivat paikan D-sarjassa 1998. == Katso myös == * Jääkiekon maailmanmestaruuskilpailut 1997 * Jääkiekon B-sarjan maailmanmestaruuskilpailut 1997 * Jääkiekon C-sarjan maailmanmestaruuskilpailut 1997 ==Lähteet== * http://hokej.snt.cz/ms/ms1997.html * IIHF.com − World Senior Championship Pool D Spain 1997 D-sarjan maailmanmestaruuskilpailut 1997 Luokka:Vuoden 1997 jääkiekko Luokka:Andorran urheilu
Maatiainen (lintulaji)

Maatiainen (Pseudopodoces humilis) on tiaisten heimoon kuuluva varpuslintu. Se on sukunsa ainoa laji. Maatiainen luokiteltiin aiemmin varisten heimoon, mutta nykyään se luokitellaan kuuluvaksi tiaisiin. Lajin aiempi suomenkielinen nimi oli pikkuaavikkonärhi. ==Levinneisyys== Maatiaista tavataan Kiinassa, Intiassa ja Nepalissa. Lajin kantaa ei ole arvioitu, mutta sen on raportoitu olevan melko yleinen. ==Lähteet== Luokka:Tiaiset
Pedro Juan Caballero (Paraguay)

Pedro Juan Caballero on Amambayn departementin pääkaupunki Paraguayssa. Vuonna 2002 siellä oli noin 64 600 asukasta. Kaupunki on perustettu vuonna 1899. Se sijaitsee Brasilian rajalla vastapäätä Ponta Poran kaupunkia. Kaupunkiin on maantieyhteys Concepciónista, ja Ponta Poran puolelle ulottuu Brasilian rautatieverkko. Kaupunkia kutsutaan yleisesti nimellä Pedro Juan. Se on saanut nimensä itsenäisyystaistelija Pedro Juan Cavalleron mukaan. Pedro Juan on Paraguayn kaupungeista kauimpana Ascunsionista, 536 km päässä. Kaupungissa on pieni lentokenttä mutta sinne ei ole aikataulunmukaista lentoliikennettä. Matkailijat käyvät kaupungissa lähinnä matkalla läheisiin luontokohteisiin. == Lähteet == == Aiheesta muualla == Luokka:Paraguayn kaupungit